Her er de 29 elaftaler, der dumper i Forbrugerrådets test

Elselskaberne lokker med strømaftaler der har navne, der antyder store besparelser. Men i virkeligheden kan aftalerne blive væsentlig dyrere. I en ny test fra Forbrugerrådet Tænk dumper de hele 29 elaftaler fra ikke mindre end 20 forskellige elselskaber.

Der er blevet testet 85 elaftaler fra 55 elselskaber og med den høje dumpeprocent – hver tredje aftale dumper –  er de blandt de højeste andele dumpede produkter i en test af Forbrugerrådet Tænk. Det gælder altså om at holde tungen lige i munden, når man vælger elselskab og aftale.

– Der er fortsat store problemer med elselskaber, der ikke overholder loven, benytter aggressiv telefonsalg, og selvom flere er blevet bedre til at vise prisen, er der stadig mange tilfælde, hvor det stort set er umuligt at fremskaffe de priser, man skal betale som forbruger. Nogle elaftaler dumper slet og ret fordi de er utrolig dyre. Det bedste råd vi kan give, er at undgå de elaftaler, som vi dumper, siger testansvarlig Emil Rosager Schaarup.

Forbrugerrådet Tænk har kun testet elaftaler, som du kunne indgå i oktober 2024 på elselskabernes hjemmeside. Alle testede elaftaler er med variabel pris, som er den klart mest udbredte type elaftale.

Herunder er de 29 forskellige elaftaler, som Forbrugerrådet anbefaler, at du går i en stor bue udenom.

Elselskab | Produkt
b.energy | b.family+
Dansk Strøm | Flex+ Rabat
Edison | Variabel
e-go | E-GO Spot
Energi+ | Strøm+
Energi+ | Strøm+39
Energidrift | Variabel
Fair Strøm | Fair Spot Kvartal
Fair Strøm | Fair Spot Måned
Forskel | FlexEl
Forskel | SpotEl
Green Power Energy | Variabel Pris
Grøn Elforsyning | Grøn Flex
Iwatt | Variabel
Lokal-energi | Lokal Variabel
Modstrøm | Grundprodukt
Modstrøm | SpotEl
Modstrøm | NemEl
Nettopower | El m/variabel pris
Nordisk Energi | Grøn Sport
Nordisk Energi | Grøn Variabel+
Power Fuel | Variabel strømaftale
Strømlinet | FlexEl
Strømlinet | SpotEl
Velkommen | GrønEl
Velkommen | Råkraft
Vest Energi | Indkøbspris
Vest Energi | SpotEl
Vindstød | SpotVind

(Kilde: Forbrugerrådet Tænk).

På trods af de mange problematiske aftaler, er der også gode imellem. De er bare ikke vist her. Hele testen kan naturligvis læses hos Forbrugerrådet mod betaling. I alt har 19 aftaler fået karakteren “God”, hvilket betyder, at man trygt kan vælge dem.

Det er ikke første gang, Tænk kigger på elselskaberne. Sidste år dumpede de 14 ud af 43 elselskaber dumper i en lignende test.

Her er de 29 elaftaler, der dumper i Forbrugerrådets test