Forbrugerrådet dumper 14 elselskaber

I slutningen af november satte Forbrugerrådet navn på fire elselskaber, du bør gå langt udenom, hvis du skal vælge ny leverandør. Nu er føjet ti nye selskaber til listen, som du kan se her. Af de 43 selskaber, der er blevet testet, er hele 14 af dem dumpet – og det er første gang Forbrugerrådet Tænk har dumpet så stor en andel i en test.

De 14 selskaber er enten blevet politianmeldt, har opkrævet ulovlige gebyrer eller undladt at oplyse om deres priser.

– Vi kan ikke tildele Anbefaler eller Bedst i Test til et enkelt selskab. Det vigtigste råd vi kan give forbrugerne er derfor at undgå de 14 selskaber, som vi har dumpet. Vi kan tydeligt se, at markedet er fyldt med elselskaber som ikke overholder loven, eller hvor det ikke er muligt at fremskaffe de priser, man skal betale som forbruger. Derfor bliver vi nødt til at fraråde forbrugerne indgå aftale med disse elselskaber, siger Emil Rosager Schaarup, testansvarlig for Forbrugerrådet Tænk.

Fem af de otte nye selskaber, der er kommet til siden den seneste test i foråret 2023, dumper.

Disse elselskaber dumper testen

B energy (tidligere Blue Energy). Politianmeldt af Forbrugerombudsmanden.

Dansk Strøm (Tidligere Power4U).

Edison El (tidligere Den Glade Eltavle).

Energi+ (tidligere Grow Energy). Politianmeldt af Forbrugerombudsmanden.

Energy Nordic.

Grøn El-forsyning.

Kärnfull Energi.

Lokal Energi.

Modstrøm. Politianmeldt af Forbrugerombudsmanden.

NordiskEL.

PREASY.

Strømtid (tidligere Go Strøm). Politianmeldt af Forbrugerombudsmanden.

Velkommen. Politianmeldt af Forbrugerombudsmanden.

Vest Energi.

Læs eventuelt mere hos Forbrugerrådet Tænk.

Forbrugerrådet dumper 14 elselskaber